Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 58/12/5508	Ružomberok, 9.7.2012
EEČ : 2-42-81-2012

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 700,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Trojlístok, Centrum sociálnych služieb, so sídlom ul. Riadok 8, 034 01 Ružomberok, IČO: 00 647 802 
d.	Suma odovzdaná štátu na peňažnú pomoc obetiam trestnej činnosti: 25,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Liptovská Osada pod spisovou značkou ORP-21/LO-RK-2012.
ako predávajúci pod obchodným menom XXXXX XXXXX IČO: XXXXX, s miestom podnikania XXXXX, dňa 30.09.2011 v čase okolo 14.00 h v obci XXXXX, okres XXXXX, uzatvoril kúpnu zmluvu bez čísla zmluvy na tlačivo spoločnosti XXXXX s XXXXX, nar. XXXXX, trvale bytom XXXXX, predmetom ktorej bola kúpa plastových okien na rodinný dom, doplnkov a služieb spojených s ich montážou, kde ako zálohu za dodávku tovaru XXXXX v deň podpisu zmluvy vylákal od XXXXX finančnú hotovosť vo výške 700,- eur, pričom okná v dohodnutom termíne a ani neskôr nedodal a napriek opakovaným výzvam nevrátil uhradenú finančnú zálohu XXXXX a finančnú hotovosť použil pre svoje potreby, čím spôsobil XXXXX škodu na majetku vo výške 700,- eur.

Odôvodnenie: 
Uznesením povereného príslušníka Obvodného oddelenia PZ v Liptovskej Osade z 31.01.2012, ČVS: ORP-21/LO-RK-2012, bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, nar. XXXXX, trvale bytom XXXXX, t. č. bytom XXXXX, XXXXX, pre prečin podvodu podľa § 221 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu päť rokov ustanovenú § 220 ods. 1 Trestného poriadku.

Obvinený a poškodený uzavreli pred mediačným a probačným úradníkom na Okresnom súde Ružomberok dňa 14.06.2012 Zmier, v rámci ktorého obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, pričom medzičasom nahradil poškodenému škodu spôsobenú trestným činom v celej požadovanej výške. 

Dňa 19.06.2012 obvinený vložil na účet Okresnej prokuratúry Ružomberok peňažnú sumu určenú na všeobecne prospešné účely vo výške 50,- Eur, pričom 25,- Eur je určených pre organizáciu Trojlístok, Centrum sociálnych služieb, so sídlom ul. Riadok 8, 034 01 Ružomberok, IČO: 00 647 802, a 25,- Eur pripadá štátu na peňažnú pomoc obetiam trestnej činnosti. Táto suma je primeraná závažnosti spáchaného prečinu.

Obvinený a poškodený s týmto spôsobom vybavenia veci vyslovili súhlas.
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Tomaško
prokurátor